ΓΡΑΠΤΗ ΕΡΩΤΗΣΗ E-3920/02

υποβολή: Roberta Angelilli (UEN) προς την Επιτροπή

(14 Ιανουαρίου 2003)

Θέμα: Κίνδυνος από σμήνη πτηνών στο κέντρο της Ρώμης

Τις περασμένες ημέρες σημειώθηκαν στη Ρώμη, για μία ακόμη φορά αλυσιδωτά αυτοκινητιστικά δυστυχήματα που συνδέονται με τη μαζική και καταστρεπτική παρουσία σμηνών πτηνών.

Με την έλευση του χειμώνα πράγματι, οι δρόμοι της Ρώμης κατακλύονται από ομάδες πτηνών που αντί να συνεχίσουν την αποδημία τους προς τα νότια, σταματούν στην πόλη εκμεταλλευόμενα την απουσία αρπακτικών και τιςψηλότερες θερμοκρασίες που οφείλονται στη ρύπανση· κατ' αυτόν τον τρόπο χιλιάδες σπουργίτια εγκαθίστανται στα κλαδιά των δέντρων της Ρώμης ιδιαίτερα, προκαλώντας σοβαρές δυσχέρειες στους πολίτες τόσο για το θόρυβο που προκαλούν όσο και για τη μεγάλη ποσότητα περιττωμάτων στο έδαφος.

Οι περιοχές που έχουν περισσότερο πληγεί είναι εκείνες όπου η συγκέντρωση δέντρων είναι τέτοια ώστε να προσελκύεται τεράστιος αριθμός πουλιών τα περιττώματα των οποίων καθιστούν ιδιαίτερα ολισθηρή την άσφαλτο, με καταστρεπτικές επομένως συνέπειες για την αστική κυκλοφορία — δεδομένου ότι οι αρχές είναιποχρεωμένες να σταματήσουν την κυκλοφορία και να την διοχετεύσουν σε άλλες περιοχές — και την ασφάλεια των μοτοσικλετιστών και αυτοκινητιστών που παρά τη θέλησή τους εμπλέκονται σε οδικά δυστυχήματα.

Δεδομένου του προβληματικού χαρακτήρα της κατάστασης αυτής, ο Δήμος Ρώμης προέβλεψε το κλάδεμα των δέντρων και τη χρησιμοποίηση τεχνικών μέσων προκειμένου να προσελκυσθούν τα σμήνη πουλιών σε άλλες κατευθύνσεις, η παρέμβαση αυτή όμως απεδείχθη σαφώς ανεπαρκής.

Λαμβάνονταςπόψη ότι η αποτελεσματικότερη λύση φαίνεται να συνίσταται στην αντισύλληψη στη χώρα από όπου προέρχονται τα πουλιά, δηλαδή τη Σουηδία, ερωτάται η Επιτροπή:

1. Υφίστανται σχέδια για παρόμοιες καταστάσεις κρίσης και έχει παρουσιάσει κάποιο σχέδιο ο Δήμος Ρώμης για μία ενδεχόμενη ενέργεια αποπομπής των σμηνών που είναι επικίνδυνα για την ασφάλεια της αστικής κυκλοφορίας·

2. Υφίστανται παραδείγματα ορθών πρακτικών σχετικά σε άλλες χώρες της Ένωσης·

Απάντηση της κας Wallstrm εξ ονόματος της Επιτροπής

(6 Φεβρουαρίου 2003)

Η Επιτροπή δεν γνωρίζει την ύπαρξη έργων που αποβλέπουν στον περιορισμό του αριθμού των αποδημητικών πτηνών που εισέρχονται σε πόλεις κατά την αποδημία τους. Ως εκ τούτου, δεν έχει παραδείγματα ορθών πρακτικών. Η Επιτροπή δεν έχει πληροφορίες για σχέδια της πόλεως της Ρώμης.

Οιοδήποτε μέτρο ελέγχου του αριθμού των πτηνών στη Ρώμη θα πρέπει να συνεκτιμά τις διατάξεις της Οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1), συμπεριλαμβανομένης, εφόσον είναι αναγκαίο, της χρήσεως των παρεκκλίσεων που προβλέπει το άρθρο 9 της Οδηγίας.

Μολονότι το πρόβλημα ενδέχεται να έχει διεθνή διάσταση, τα κράτη μέλη διαθέτουν αποκλειστικές αρμοδιότητες αντιμετώπισής του. Το μόνο που μπορεί να πράξει η Επιτροπή, και θα το πράξει εφόσον της ζητηθεί, είναι να ενεργήσει ως καταλύτης των επαφών μεταξύ των εμπλεκομένων κρατών μελών. Ωστόσο, προς τον σκοπό αυτό χρειάζονται περισσότερες πληροφορίες και μάλιστα όσον αφορά τον προσδιορισμό των ειδών που δημιουργούν προβλήματα, λεπτομέρειες για τη συχνότητα εμφάνισής τους και πληροφορίες για την προέλευσή τους.

(1) ΕΕ L 103 της 25.4.1979.